b'\n_START_ARTICLE_\nGustavo Rojas Pinilla\n_START_PARAGRAPH_\nGustavo Rojas Pinilla (1900-1975) oli kolumbialainen kenraali, joka hallitsi maataan vuosina 1953-1957. H\xc3\xa4n nousi valtaan sotilasvallankaappauksessa, jossa Laureano G\xc3\xb3mez syrj\xc3\xa4ytettiin. Rojasin tukijoihin kuuluivat suosittu entinen presidentti Mariano Ospina P\xc3\xa9rez ja monet muut. H\xc3\xa4nest\xc3\xa4 tehtiin presidentti kansalliskokouksen p\xc3\xa4\xc3\xa4t\xc3\xb6ksell\xc3\xa4 Gomezin loppukaudeksi. Rojasin tunnuslause oli "Rauha, oikeudenmukaisuus ja vapaus" ja h\xc3\xa4n puhui valtaan noustessaan siit\xc3\xa4, miten kenenk\xc3\xa4\xc3\xa4n el\xc3\xa4m\xc3\xa4 ei voi olla rauhallista niin kauan kun Kolumbian lapset k\xc3\xa4rsiv\xc3\xa4t n\xc3\xa4l\xc3\xa4st\xc3\xa4. Vuonna 1954 Rojas valittiin presidentiksi vuosiksi 1954-1958._NEWLINE_Rojasin hallinto oli korruptoitunutta ja autorit\xc3\xa4\xc3\xa4rist\xc3\xa4, ja h\xc3\xa4nen valtansa alkuaikojen suuri suosio muuttui kansalliseksi vihamielisyydeksi. Levottomuuksien j\xc3\xa4lkeen Rojas luopui vallasta sotilasvallan hyv\xc3\xa4ksi 1957.'